यस अघि हिउँदमा मात्र यातायत संचालन हुने गरेको सो सडकखण्डमा आइतबार पहिलो पटक खुल्ला गरेको ट्रयाकमा खोलाबाट चल्ने अन्य ट्याक्सीहरु समेत सुचारु गरिएको छ । केही स्थानमा अझै पनि सडक अप्ठ्यारो रहेको भए पनि स्तरोन्नति गरी बर्षातको समयमा समेत यातायत चलाउने तयारी भएको अनुगमनमा सहभागी सडक निर्माण समितिका उपाध्यक्ष भगवती श्रेष्ठले बताउनु भयो ।पछिल्लो पटक निर्माण कार्यका लागि ठेक्का लिएको संस्था पीएस मृत सञ्जीवनी किरातेश्वर जेवी कन्ट्रक्सन कम्पनीले १२ करोडको बजेट मध्ये ६० प्रतिशतको कार्य सम्पन्न गरिसकेको डिभिजन सडक कार्यालय दमकका सव इन्जिनियर विपिन ढुङ्गानाले बताउनु भयो । यस कम्पनीले आगामी माघ १० गते भित्रमा बाँकी काम सम्पन्न गरिसक्नु पर्ने बताइएको छ ।
